text: 35-årig brændt ihjel
  27 april 2014 kl. 05.30
  En brand i en lejlighed i Løsning kostede i nat en 35-årig mand livet.
  Branden opstod kort før midnat.
  Beboerne i tre opgange blev evakueret, mens branden blev bekæmpet.
  Der blev efterfølgende fundet en 35-årig polsk mand i lejligheden. Han havde ikke overlevet branden.
  Det vides endnu ikke, hvad årsagen til branden var, men politiet siger til TV SYD, at der muligvis er opstået ild i forbindelse med noget madlavning.
  Politiets teknikere vil nu gå i gang med nogle undersøgelser.
  